50. ΒΑΣΙΛΙΚΟΝ ΔΙΑΤΑΓΜΑ της 20/27 Νοεμ. 1957 (ΦΕΚ Α΄ 241) Περί τροποποιήσεως και συμπληρώσεως του από 20/22 Δεκ. 1933 Π.Δ/τος «περί κανονισμού στολής υπηρεσίας των μελών του Αρείου Πάγου. Έχοντες υπ’ όψει το άρθρ. 230 του Οργανισμού των Δικαστηρίων, ως τούτο ετροποποιήθη και συνεπληρώθη υπό του άρθρου μόνου του Νόμ. 6141/934 και την υπ’ αριθ. 606 ε.ε. γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: ΄Αρθρ.1.-Τα μέλη του Αρείου Πάγου μετά των παρ’ αυτώ Εισαγγελέως, Αντεισαγγελέων και του Γραμματέως υποχρεούνται όπως από της 25ης Νοεμβρίου ε.ε. φέρωσι κατά τας δημοσίας των Δικαστηρίων συνεδριάσεις την κατά τας διατάξεις του παρόντος Β.Δ/τος καθοριζομένην στολήν υπηρεσίας. Άρθρ.2.-1.Ως τήβεννος των δικαστών ορίζεται ποδήρης εσθής, εκ μέλανος υφάσματος ερέας, κλειομένης διά κομβίων μέχρι του λαιμού, ένθα προστίθεται εκ του αυτού υφάσματος περιλαίμιον αναδιπλούμενον. Η εσωτερική όψις τούτου η εφαπτομένη του λαιμού, έχει ύψος επαρκές ίνα καλύπτηται το περιλαίμιον του υποκαμίσου μετά του λαιμοδέτου, φέρει δε λευκόν παράρραμμα πρόσθετον και ευκόλως αντικαθιστάμενον κατά την άνω γραμμήν. Το εξωτερικόν μέρος του αναδιπλουμένου περιλαιμίου είναι μεγαλύτερον του εσωτερικού κατά το ήμισυ. Ο λαιμοδέτης εκ μεταξωτού υφάσματος χρώματος βαθέως κυανού και πλάτους 0,20 εκατοστομέτρων, καλύπτει το στέρνον. Άνωθεν της οσφύος η εσθής θέλει φέρει υπόρραμμα εξ οθόνης (φόδρα) εις το προσαρμοζόμενον προς τον κορμόν μέρος. Η υπηρεσιακή αμφίεσις συμπληρούται διά κυλινδρικού πίλου εις σχήμα ανεστραμμένου κολούρου κώνου κατεσκευασμένου εκ του αυτού μέλανος υφάσματος φέροντος προς τα άνω τέσσαρας ισοϋψείς και εξ ίσου απεχούσας αλλήλων προεξοχάς. Η εξωτερική προς τα άνω επιφάνεια του πίλου θέλει κατασκευασθή εκ του αυτού υφάσματος εις σχήμα ελαφρώς σφαιροειδές χθαμαλόν. Το σχήμα τούτο θέλει διασφαλισθή δι’ υποράμματος ενισχυτηρίου οθόνης (φορτέτσας) καλυπτομένης διά βαμβακίνης οθόνης. Η κατασκευή της όλης αμφιέσεως, εσθήτος τε και πίλου, θέλει γίνει συμφώνως προς τα επίσημα υποδειγματικά σχέδια και την λεπτομερή περιγραφήν εκτελέσεως και τα δείγματα των υφασμάτων.  (Μετά την σελ. 294,06(δ) Σελ. 294,07(γ) Τεύχος 430-Σελ. 7 Δικαστικοί Λειτουργοί - Εθνική Σχολή Δικαστών 6.Γ .α.49-50 2.Ως τήβεννος των Εισαγγελέων ορίζεται ποδήρης εσθής εξ υφάσματος ερέας χρώματος κυανού βυζαντινής αποχρώσεως (BLEU ROI) μετά περιλαιμίου αναδιπλουμένου εκ του αυτού υφάσματος, φέροντος δε πρόσθετον οθώνιον λωρίδα χρώματος βυσινόχρου εξέχουσαν του περιλαιμίου κατά τα αφιστάμενα. Κατά εν εκατοστόν του μέτρου απ’ αλλήλων άκρα αμφοτέρων των πτυχών. Το περιλαίμιον, καλύπτον το κάτω μέρος του τραχήλου θα ενούται έμπροσθεν ολίγον άνωθεν του μέσου του στέρνου, ούτως ώστε να καταλείπεται ακάλυπτον τμήμα εκ του στήθους σχηματίζον τρίγωνον. Η τήβεννος θέλει έχει άνοιγμα κομβούμενον αφανώς εις το κέντρον της προσθίας επιφανείας από του σημείου όπου ενούνται τα δύο άκρα του περιλαιμίου μέχρις ύψους 20 εκατοστομέτρων από της κατωτέρας περιφερείας αυτής. Η τήβεννος προσηρμοσμένη εις το άνω Τμήμα του κορμού, από τους ύψους της μασχάλης, θα συνεχίζεται εις ευρείας πτυχάς. Το καταλιπόμενον υπό της τηβέννου ακάλυπτον μέρος του στήθους θα καλύπτεται έσωθεν εξ ολοκλήρου υπό επιστηθίου εξ οθόνης χρώματος βυσινόχρου, όπερ επεκτεινόμενον προς τον λαιμόν, θα καλύπτη το κατώτερον έμπροσθεν τμήμα τούτο. Το επιστήθιον θα ποκίλληται καθέτως και κατά το ήμισυ καθ’ ο μέρος περιβάλει τον λαιμόν υπό προσθέτου λωρίδος εκ του αυτού υφάσματος κατά τρόπον τοιούτον ώστε ευκόλως θα γίνεται αντιληπτή η τοιαύτη προσθήκη. Το όλον επιστήθιον θα προσδένηται ή θα κομβούται αφανώς εις το όπισθεν μέρος του λαιμού, θέλει δε φέρει λευκόν παράρραμα ευκόλως αντικαθιστάμενον, ως το των δικαστών. Αι χειρίδες της τηβέννου, προσαρμοζόμεναι εν πτυχαίς εις το άκρον του ώμου, θα καταπίπτωσι διευρυνόμεναι, θα κομβούνται δε περί τον καρπόν συμπτυσσόμεναι. Η υπηρεσιακή αμφίεσις συμπληρούται δια κυλινδρικού πίλου εις σχήμα ανεστραμένου κολούρου κώνου, κατεσκευασμένου εκ του αυτού κυανού υφάσματος, φέροντος δε προς τα άνω τέσσαρας ισοϋψείς και εξ ίσου απεχούσας αλλήλων προεξοχάς. Η εξωτερική προς τα άνω επιφάνεια του πίλου θέλει κατασκευασθή εκ του αυτού υφάσματος εις σχήμα ελαφρώς σφαιροειδές χθαμαλόν. Το σχήμα τούτο θέλει διασφαλισθή δι’ υπορράμματος ενισχυτηρίου οθόνης (φορτέτσας) καλυπτομένης διά βαμβακίνης οθόνης. Η κατασκεή της όλης αμφιέσεως, εσθήτος τε και πίλου, θέλει γίνη συμφώνως προς τα επίσημα υποδειγματικά σχέδια και λεπτομερή περιγραφήν εκτελέσεως και τα δείγματα των υφασμάτων. Σελ. 294,08(γ) Τεύχος 430-Σελ. 8 3.Εις την τήβεννον του Προέδρου, του Εισαγγελέως και των Αντιπροέδρων προστίθεται τεμάχιον λευκής ερμίνας πλάτους 6 εκατοστομέτρων και μήκους 15 εκατοστομέτρων ανηρτημένης εκ του δεξιού ώμου και καταπιπτούσης καθέτως επί του δεξιού στήθους. Άρθρ.3.-Οι γραμματείς του ανωτέρω Δικαστηρίου θέλουσι φέρει εν ταις συνεδριάσεσι ποδήρη μέλαιναν τήβεννον απλήν άνευ ουδενός διακριτικού εξ υφάσματος μαλλίνου ή βαμβακερού μετά περιλαιμίου γυριστού και ήτις θα κομβώνεται καθ’ όλον το ύψος αυτής από του λαιμού. Διά του γυριστού περιλαιμίου θα διέρχηται λαιμοδέτης εκ λευκού υφάσματος πτυχωτός κατερχόμενος επί του στέρνου εις μήκος 25 εκατοστομέτρων, πλάτους δε 15 εκατοστομέτρων ευρυνομένου εις το κάτω μέρος μέχρις 20 εκατοστών. Η αμφίεσις θέλει συμπληρούσθαι διά κυλινδρικού πίλου κατεσκευασμένου εκ του αυτού μέλανος υφάσματος. Άρθρ.4.-1.Το από 30 Ιουν. 1957 Β.Δ/μα «περί κανονισμού στολής υπηρεσίας των μελών του Αρείου Πάγου» καταργείται. 2.Αι διατάξεις του από 20/22 Δεκ. 1933 Δ/τος ως συνεπληρώθησαν έχουσιν εφαρμογήν του λοιπού μόνον διά τον κανονισμόν της στολής υπηρεσίας των μελών του Συμβουλίου της Επικρατείας. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 6.Γ.α.50 Δικαστικοί Λειτουργοί - Εθνική Σχολή Δικαστών 